Bank of America Corporate Center

Bank of America Corporate Center je mrakodrap v meste Charlotte v štáte Severná Karolína (USA). Má 60 poschodí a výšku 265 m, je tak najvyššou budovou v meste, ale aj v štáte a za dobrej viditeľnosti je vidieť až zo vzdialenosti 56 km. Navrhol ju architekt César Pelli. Výstavba 3. januára 1989 začala demolícia pôvodných objektov, tá trvala asi sedem mesiacov. Potom nasledovali výkopy pre budúce základy budovy, tie trvali približne 3 mesiace. Pri zemných prácach bolo nájdené zlato, to ale nebolo žiadnym prekvapením, pretože už v 19. storočí tu prepukla zlatá horúčka. 19. novembra 1989 boli dobetónované základy siahajúce 12 m pod úroveň ulice. Po pár mesiacoch bola stavba pozastavená, pretože mesto zasiahol hurikán Hugo s rýchlosťou vetra 140 km/h. 20. marca 1991 budova dosiahla 47. poschodie a výšku 180 a stala sa tak najvyššou v meste po tom, čo prekonala 179 m vysoký mrakodrap One First Union Center. 2. októbra 1991 bola dostavaná do konečnej výšky, kedy bola domontovaná 29 m vysoká strešná koruna. Stavba bola ukončená v júli 1992 a slávnostne otvorená v sobotu 17. októbra 1992. Iné projekty Commons ponúka multimediálne súbory na tému Bank of America Corporate Center Zdroj Tento článok je čiastočný alebo úplný preklad článku Bank of America Corporate Center na českej Wikipédii. Externé odkazy Bank of America Corporate Center v databáze SkyscraperPage.com Bank of America Corporate Center v databáze Emporis